yakhyo/uz-wiki huggingface dataset:
Temur Mirokilov

Temur Mirokilov(1919-yil 15-avgust, Samarqand viloyati, Oʻzbekiston SSR, SSSR – 1995-yil 22-mart, Dushanbe, Tojikiston) – iqtisodiyot fanlar doktori, professor, Tojikiston SSRda xizmat koʻrsatgan fan arbobi.

Biografiyasi 
Temur Mirokilov 1919-yil 15-avgust kuni Oʻzbekiston SSR tarkibidagi Samarqand viloyatida tugʻilgan. Oʻzi tugʻilgan qishloqda oʻrta taʼlimni olgach, Dushanbe davlat pedagogika institutining tarix fakultetiga oʻqishga qabul qilinadi. Ushbu oliygohni 1952-yil muvaffaqiyatli tamomlaydi. Shundan soʻng, Abu Ali ibn Sino nomidagi Tojikiston davlat tibbiyot institutining iqtisod kafedrasida assistent boʻlib ishlaydi. Temur Mirokilov 1954-yildan 1956-yilgacha Moskvada joylashgan SSSR Fanlar akademiyasining Iqtisodiyot institutining aspirantura bosqichida tahsil oldi. U Tojikiston davlat universitetida 1957-yildan 1959-yilgacha katta oʻqituvchi, 1959-yildan 1964-yilgacha kafedra dotsenti, 1964-yildan 1992-yilgacha „Siyosiy iqtisod“ kafedrasi mudiri lavozimlarida faoliyat yuritdi. Temur Mirokilov 1993-yildan umrining oxirigacha Tojikiston davlat agrar univeristetida kafedra rahbari hamda professori boʻlgan. Sirojiddin Nuriddinov Respublika iqtisodiyotini rivojlantirishning turli yoʻnalishlarida izlanishlab olib bordi. Ilmiy izlanishlarining asosiy maqsadi iqtisodiyot, sanoat va qishloq xoʻjaligini umumalashtirgan holda yaxlit tizimni ishlab chiqish edi.

Mukofotlari 
 Tojikiston SSRda xizmat koʻrsatgan fan arbobi unvoni bilan 1989-yil taqdirlangan.
 „Shon-sharaf“ ordeni bilan mukofotlangan.

Manbalar 

Samarqandda tugʻilganlar
Mitral yetishmovchilik

Mitral etishmovchilik- yurak qopqogʻi kasalligining bir shakli boʻlib, unda mitral qopqoq yetarli emas va yurak qonni pompalasa, toʻgʻri yopilmaydi. Bu qonning orqaga gʻayritabiiy oqishi – chap qorincha qisqarganda, chap qorinchadan mitral qopqoq orqali chap atriumga regürjitatsiya. Mitral etishmovchilik yurak qopqogʻi kasalliklarining eng keng tarqalgan shaklidir.

Taʼrif 
Mitral etishmovchilik bu chap qorincha qisqarganda chap qorinchadan mitral qopqoq orqali va chap atriumga qonning orqaga qarab oqishi, natijada chap qoʻltiqqa tarqaladigan sistolik shovqin

Patofiziologiya 
Mitral regurgitatsiya patofiziologiyasi kasallik jarayonining uch bosqichga boʻlinishi mumkin: oʻtkir bosqich, surunkali, kompensatsiyalangan faza va surunkali dekompensatsiyalangan faza.

Exokardiyogramma

Mitral etishmovchilikni miqdoriy aniqlash 
Mitral regurgitatsiyaning tezlik darajasini regurgitant fraktsiyasi bilan aniqlash mumkin, bu chap atriumga qaytadigan chap qorincha insult hajmining foizidir. 

 regurgitant fraktsiya = 

Bu yerda V mitral va V aorta mos ravishda yurak siklida mitral klapan va aortal klapan orqali oldinga oqadigan qon hajmidir. Mitral yetishmovchilikda regurgitant fraktsiyani baholash uchun ishlatiladigan usullarga exokardiyografiya, yurak kateterizatsiyasi, tezkor kompyuter tomografiyasi va yurak mitral regurgitatsiyasi kiradi.

Yana qarang 

 Trikuspid etishmovchiligi
 Aorta etishmovchiligi
 Oʻpka etishmovchiligi

Manbalar

Havolalar 

Anatomiya
Patologik fiziologiya
Kardiologiya
Stepan Zorian

Stepan Zorian ( arman : Ստեփան Զօրեան, 1867–1919), nomi de guerre Rostom (  bilan mashhur. ), Arman revalutsiya federatsiyasining uchta asoschilarining eng muhum bo'g'inlaridan biri va arman milliy ozodlik harakatining yetakchisi  va qomondoni bo'lgan.

ARFning tashkil topishi 
Zorian Rossiya imperiyasining Erivan gubernatorligidagi Tsgna qishlog'ida (hozirgi Ozarbayjonning Naxchivan Avtonom Respublikasida joylashgan) tug'ilgan. U birinchi saboqni maktabida so'ngra esa Moskvadagi kollejiga kiradi va u yerda o‘qiy boshlagan biroq o‘qishni oxirigacha tugatolmay qoldi. Oxir-oqibat u Tiflisga jo'nab ketishga majbur bo'ladi  va u yerda Kristapor Mikaelyan va Simon Zavaryan bilan uchrashdi ulurni barchasi barchasi arman inqilobchi bo'ladi. Ular 1890-yilda Arman inqilobiy federatsiyasiga (ARF) asos solgan. Ularning yangi siyosiy partiyasi armanlarga katta ta'sir ko'rsatdi. Usmonli imperiyasining arman fuqarolarini himoya qilish uchun islohot talab qilish va qurol olish orqali qo'llab-quvvatlandi.

Ishlar va sayohatlar 
Zorian Shveytsariyaning Jeneva shahriga ko'chib o'tadi   va u yerda Droshak Journal (Troshag) gazetasini muharrir sifatida boshqargan. Karin shahrida ARF partiyasi a'zolari yashirin ravishda Turkiyada ta'qiqlangani uchun o'zini choynak savdogarlari qilib ko'rsatib, talabalar uyushmasini tuzushdi. Keyinchalik u AbdulHamid II ga qarshi kurashda ARF inqilobchi partiyasi va Ichki Makedoniya Inqilobiy Tashkiloti o'rtasida hamkorlik o'rnatish uchun Bolgariyaga joylashish rejasi amalga oshiriladi. U yerda rafiqasi Liza Melik Shahnazaryan bilan arman maktabini ham ochgan.

Konstitutsiyadan keyingi kunlar 
1908-yil Turkiyadagi konstitutsiyaviy inqilob paytida u Garinga ko'chib o'tdi. 1914-yilda Birinchi jahon urushi boshlandi va u shu yillar davomida Evropaga, keyin esa Kavkazga ko'chib o'tdi. U yerlarda  esa arman-tatar urushlarida  muntazam qatnashgan. Eron konstitutsiyaviy inqilobi davrida u fors inqilobchilari bilan birga inqilobni amalga oshirishda qatnashgan.  Shuningdek, u Bokudagi o'zini-o'zi mudofaa kurashiga rahbarlik qiladi. Falokatli jangdan so'ng natijasidan keyin u minglab armanlar bilan birga Eronga qochib ketdi.

O'lim 
Zorian 1919-yilda Tiflisda 52 yoshida vafot etdi. U mustaqil Armanistonni ko'rish uchun yashagan va harakat qilgan ARFning yagona asoschisi edi.

Ma'lumotnomalar

Manbalar 

 Rosdom biografiyasi arman va ingliz tillarida 
 Mihran Kurdoglyan, Badmoutioun Hayots, C. Hador (Arman tilidan tarjima qilingan), Arman tarixi, III jild, p. 34, Afina, Gretsiya: 1996 yil

Shuningdek qarang 

 Arman inqilobiy federatsiyasi
 Armaniston Demokratik Respublikasi
 Kristapor Mikaelian
 Simon Zavarian
1919-yilda vafot etganlar
1867-yilda tugʻilganlar
Qissasi Rabg'uziy

“Qissasi Rabg’uziy” asari Nosiruddin Burhoniddin o'g'li Rabgʻuziy tomonidan mo’g’ul beklaridan Nosiruddin To’qbug’a “O’qimaqg’a keraklik, o’rganmakka yarog’liq” payg’ambarlar qissalaridan iborat asar yozib berish iltimosiga ko’ra yozilgan.

Haqida 
Asar payg’ambarlar tarixini yoritish uchun yozilgan bo’lib ungacha sharqda bir qancha “Payg’ambarlar tarixi” nomli asarlar mavjud bo’lgan. Asarda keltirilishicha, ularning bir qanchasi ishonarli va bir qanchasi ishonarsiz, ba’zilari tugal, ba’zilari notugaldir. Shuning uchun ham To’qbug’a tugal va ishonarli asar yozib berishni iltimos qiladi.

“Qissasi Rabg’uziy”ning eng qadimiy qo’lyozmasi muallif hayotligida ko’chirilgan bo’lib, bugungi kunda Londondagi Britaniya muzeyida saqlanadi. Sharqshunos olim K.Gronbek 1948-yilda Kopengagenda asarning qo’lyozmasini aynan tiklangan nusxasini chop ettirdi. Shu nashr asosida E.Fozilov, A.Yunusov, H.Dadaboyevlar asarni o’zbek tiliga tarjima qilishda va ikki jildda chop ettirishdi.

Asardagi hikoyalar va ularda nima yozilganligi 
“Namrud hikoyati” o’zida Namrud hiyla va nayrang bilan to’rtta karkas bolasi yordamida osmonga chiqib tushgani haqida hikoya qilinadi.

“Nuh Payg’ambarning kema safari hikoyati”da qanday qilib qaldirg’och odamlarni ilonlarga yem bo’lishdan saqlab qolganini aniq yoritib berilgan.

“Sulaymon va chumoli” hikoyati to’lig’icha chumoli va Sulaymon o’rtasidagi suhbat  ustiga qurilgan bo’lib, o’zida Sulaymonning davlat ishlari haqida gap boradi.

“Odamning yaratilishi” hikoyasida Alloh Odamni yaratish uchun yer yuziga dastlab Jabroilni, so’ngra Isrofilni, keyin Mikoilni va so’ngida Azroilni yuborishi, shulardan faqat Azroilgina qattiqko’ngillik qilib, yer yuzdan bir hovuch tuproq olib kelganligi aytiladi. Mana shu voqeadan so’ng Alloh Azroilni yer yuzidagi barcha mavjudotlar jonini olishni taqdir qiladi.

 Adabiyot
Gabriel burg'usi

Gabriel burg’usi (shuningdek, Torrichelli karnayi deb ham ataladi) shunday geometrik shaklki, bunda uning hajm chegaralangan, ammo, yuzichegaralanmagan bo’ladi.

Uning nomi xristian an’analaridagi bosh farishta Gabrielning "So’roq-savol kuni"ni e’lon qilish uchun chaladigan burg’u nomidan kelib chiqqan. Bu shaklning xususiyatlari ilk bor 17-asrda fizik va matematik olim Evangelista Torricelli tomonidan o’rganilgan.

Jarangli noananaviy nomlar va diniy illuziyalar keyinroq kirib kelgan. Torrichellining o’z ismi lotincha De Solido hyperbolico acuto nomli 1643-yilda yozilgan ilmiy ishda ko’rinadi. Bu nom ilk bor matematik lug’atlarda 18-asrdan boshlab qo’llab kelinmoqda.

Matematik izoh 
Gabriel burg’usi y=1/x funksiyaning x>=1 aniqlanish sohasida x o’q bo’ylab aylantirishdan xosil bo’lgan geometrik shakl hisoblanadi. Topilma hisoblashning yuqori darajasi topilishidan avval Kavalier prinsipi orqali amalga oshirilgan, lekin bugun hisoblash ancha rivojlandi va bu geometrik shaklning yuzi va hajmini aniq va oson yo’l orqali funksiyadan x=1 qiymatdan x=a qiymatgacha integral olish orqali hisoblash imkonini berdi, bunda a>1. integral orqali quyidagi hisoblashlarni bajargan holda uning hajmi (V) va yuzasi (S) ni topish imkoni mavjud.

a ning qiymati talab qilinganchalik katta bo’lishi mumkin, lekin yuqoridagi hajm formulasidan ko’rinib turibdiki, hajm hech qachon π qiymatga erisha olmaydi. U a oshgani sari doimiy ravishda π ga intiladi. Hisoblashning limit usuli orqali biz quyidagiga erishamiz.

Yuqoridagi formulada burg’uning to’liq yuzasi 2π qiymatni aning natural logorifmiga ko’paymasiga teng ekanligi ko’rsatilgan. aning cheksizlikka intilishi tufayli natural logorifm ham cheksizlikka intiladi va bu uning yuqori qiymati mavjud emasligini ko’rsatadi. Demak uning yuzi,

Shubhasiz paradoks 

Gabriel burg’usining xususiyatlari o’rganilgan vaqtda xy maydonining cheksiz qismi x atrofida aylanish orqali cheklangan o’lchamdagi jism tashkil topishi ilk bor paradoksal g’oya sifatida qaraldi. xy maydonda yotgan cheksiz yuzalarga parallel yuzalar cheksiz emas degan xulosa olinar edi.

Rassomlar paradoksi 

Burg’uning cheklangan hajmi bolganligi tufayli uning ichini bo’yoq bilan to’ldirishning imkoni bor, shunga qaramay uning yuzini to’liq boyashning imkoni yo’q. bu xolatga qaytganda bu yana shunchaki bo’yash so’ziga berilgan noto’g’ri tarif tufayli kelib chiqqan paradoksdir.

­­­­

Musiqa asboblari
Axrorbek Oʻktamov

Ahrorbek Oʻktamov (; 1996-yil 24-mart, Oʻzbekiston) – oʻzbekistonlik professional futbolchi, Liga 2- ning „Sada Sumut“ klubi himoyachisi.

Klub faoliyati

Doʻstlar klubi 
2023-yil iyun oyida Shahidlar xotirasi A-divizioni ligasining hal qiluvchi oʻyinlaridan birida „Doʻstlar klubi“ Nepalning APF klubini 4:0 hisobida magʻlub etib, A divizionidagi maqomini qoʻlga kiritdi. „Dasharath Rangasala“ stadionida boʻlib oʻtgan ushbu oʻyinda Axrorbek gollardan birini kiritdi.

Sada Sumut 
2023-yilning sentabrida Axrorbek Indoneziyaning Sada Sumut klubi bilan shartnoma imzoladi.

Manbalar

Havolalar 

 Axrorbek Oʻktamov Sofascoreda

1996-yilda tugʻilganlar
Yashayotgan insonlar
Erkak futbol himoyachilari
Oʻzbekistonlik erkak futbolchilari
Oʻzbekistonlik muhojir erkak futbolchilari
Shoʻrtan klubi futbolchilari
Istiqlol Fargʻona klubi futbolchilari
Rubin Toshkent klubi futbolchilari
Gʻijduvon klubi futbolchilari
Alifbo boʻyicha sportchilar
Murod Kavelashvili

Murod Kavelashvili (; 1969-yil 23-iyun) – gruziyalik futbolchi, yarim himoyachi.

Biografiya 
U „Umaglesi“ ligasida (Gruziyaning oliy divizioni) „Metallurg Rustavi“ (1994/1995, 1995/1996), „Sioni Bolnisi“ (1996/1997, 1997/1998), „Lokomotiv“ (1997/98) klublarida oʻynagan. 1998-yilgi mavsumda u Oʻzbekiston oliy divizionida „Doʻstlik“ da oʻynadi.

Manbalar

Havolalar 
 Profil Footballfacts.ru saytidagi Arxivnaya kopiya

1969-yilda tugʻilganlar
26-iyunda tugʻilganlar
Yashayotgan insonlar
Gruziyalik erkak futbolchilar
Doʻstlik Toshkent futbolchilari
Oʻzbekistondagi chet ellik erkak futbolchilar
Alay (futbol klubi)

Alay Osh futbol klubi () Qirgʻizistonning Oʻsh shahrida joylashgan futbol klubi boʻlib, Qirgʻiziston Premyer-ligasida oʻynaydi.

Tarix

Nomlar tarixi 

 1960-yil: Oʻsh shahri sifatida tashkil etilgan.
 1965-yil: FK Shaxtyor Oʻsh deb oʻzgartirildi.
 1967-yil: "Olay Osh" FK nomi oʻzgartirildi.
 1994-yil: "Olay-Oʻsh-Pirim" FK nomi oʻzgartirildi.
 1995-yil: "Olay Osh" FK nomi oʻzgartirildi.
 1996-yil: Oʻshning „Dinamo“ jamoasi bilan "Dinamo-Olay Oʻsh" klubiga qoʻshildi.
 2002-yil: "Olay Osh" futbol klubi sifatida qayta tiklandi.

Mahalliy tarix

Kontinental tarix

Yutuqlar 

 Qirgʻiziston Premyer-ligasi
 Chempionlar (4): 2013, 2015, 2016, 2017
 Ikkinchi oʻrin (3): 2018, 2019, 2022
 Qirgʻiziston Kubogi
 Gʻoliblar (2): 2013, 2020
 Ikkinchi oʻrin (6): 1992, 1994, 2009, 2016, 2017, 2018

Oʻyinchilar

Hozirgi tarkib

Manbalar

Havolalar 

 Telegram
 Twitter
 Instagram

Alifbo boʻyicha futbol klublari
Qirgʻiziston futbol klublari
1967-yilda tashkil etilgan futbol klublari
2002-yilda tashkil etilgan futbol klublari
Oʻshdagi futbol klublari
Shaheen Asmayee F.C.

Shohin Asmayi (fors:) yoki Asmayee Falcons – Afgʻonistonning professional futbol klubi. Ular Afgʻoniston Chempionlar Ligasida, Katta Kobul vakili sifatida oʻynashadi. Mahalliy futbolda klub Afgʻoniston Premer-ligasida 5 marta rekord qoʻlga kiritdi. Ular ketma-ket chempionlikni qoʻlga kiritgan yagona jamoa boʻlib, bunga ikki marta erishgan. 2017-yilda ular OFK kubogida qatnashgan birinchi afgʻon klubi boʻldi.

Tarix 
Klub 2012-yil avgust oyida Afgʻoniston Premer-ligasining tashkil etilishi bilan tashkil etilgan va uning oʻyinchilari „Maydan-E-Sabz“ (Yashil maydon) deb nomlangan realiti- shou orqali tanlangan. Klub nomi Kobuldagi Asmayi togʻi nomidan olingan. Har bir Premyer-liga jamoasi Afgʻonistonning maʼlum bir mintaqasini ifodalaydi. Shahin Asmayi poytaxt Kobulni ifodalaydi. Klubning nomi Kobul yaqinidagi tepalikning pashtu tilidagi Asmayi nomidan kelib chiqqan.

2013-yilda Afgʻoniston Premer-ligasining ikkinchi mavsumida Shohin Asmayi FC Simurg Alborz FCni magʻlub etib, qoʻshimcha vaqtda 3:1 hisobida gʻalaba qozondi. Barcha oʻyinchilar Kobuldagi muxlislarning kuchli qoʻllab-quvvatlovi ishtirokida final bosqichidagi yutuqlari uchun medallar oldilar.

2014-yilda Shoxin Asmayi jamoasi finalga chiqdi va Oqaban Hindukush FCni 3:2 hisobida magʻlub etdi.

2015-yilda jamoa De Spin Ghar Bazan FC klubiga magʻlub boʻlib ikkinchi oʻrinni egalladi.

2016—2017-yillarda ular ikki marta finalda De Maiwand Atalan FC jamoasini magʻlub etishgan.

2018 va 2019-yillarda ular finalda Toofan Harirod FCga yutqazishgan

2020-yilda Shaheen Asmayee FC Simorgh Alborz FCni 1:0 hisobida magʻlub etib, Ligada gʻolib chiqdi.

Ular ketma-ket chempionlikni qoʻlga kiritgan va bunga ikki marta erishgan yagona jamoadir. Ular Afgʻonistonning Roshan Premer-ligasida besh marta chempion boʻlishdi, bu eng koʻp chempionlik rekordidir.

Qitʼa tarixi

Yutuqlar

Milliy 

 Afgʻoniston Premer-ligasi
 Chempionlar (6) : 2013, 2014, 2016, 2017, 2020, 2021
 Ikkinchi oʻrin (3): 2015, 2018, 2019

Oʻyinchilar

Manbalar 

Shaheen Asmayee FC
Alifbo boʻyicha futbol klublari
Afgʻoniston futbol klublari
2012-yilda tashkil etilgan futbol klublari
Sara Jio

Sara Jio ishqiy romanlar muallifidir. U 1978-yil 18-fevralda Amerikada tugʻilgan.
Jioning kitoblari nafaqat Qoʻshma Shtatlarda, balki dunyo boʻylab mashhurdir („Sevgining sokin soʻzlari“ romani 2017 yilda Rossiyada 30 ming nusxadan ortiq tiraj bilan eng koʻp sotilgan kitoblardan biriga aylandi).
Jurnal yozuvchisi va Glamour jurnalining sobiq sharhlovchisi Sara milliy jurnal va gazetalar uchun minglab maqolalar va blog postlarini yozgan, jumladan The New York Times, Redbook, The Oprah Magazine, Cooking Light, Glamour, SELF, Real Simple, Fitness, Mari Claire, Hallmark jurnali, Seventeen, The Nest, Health, Bon Appetit, Gourmet, The Seattle Times va boshqalar. U, shuningdek, NPR ning Morning Edition sharhlovchisi sifatida ham paydo boʻldi.

Bugungi kunga qadar Sara romanlari 25 dan ortiq mamlakatlarda, jumladan Italiya, Fransiya, Braziliya, Turkiya, Sloveniya, Rossiya, Xitoy, Norvegiya, Germaniya, Litva, Polsha, Ispaniya va boshqa koʻplab mamlakatlarda nashr etilgan. Uning romanlari Turkiya, Norvegiya, Polsha va Rossiya kabi mamlakatlarda yirik bestsellerga aylangan. Yaqinda uning Turkiyadagi yangi romani „Back to you“ № 1 bestsellerga aylandi.

Jio uch oʻgʻilning onasi boʻlib, uning ijodida onalik mavzusi ham uchraydi.

Nashrlar 
 2011 —()
 2011 —()
 2012 —()
 2013 —()
 2013 —()
 2014 —()
 2014 —()
 2015 —()
 2018 —()
 2019 —()
 2022 —()

Manbalar 

http://www.sarahjio.com
Kojevnikova A. S. Avtorskaya simvolika svetka kamelii v romane S. Djio „Poslednyaya kameliya“ // Aktualnie problemi germanistiki, romanistiki i rusistiki: materiali ejegodnoy mejdunarodnoy konferensii. Yekaterinburg, 3-4 fevralya 2017 g. [Tekst] / Ural. gos. ped. un-t. – Yekaterinburg, 2017. – Ch. II. S. 98-103.
Axel Hervelle (basketbolchi)

Axel Mari Gustave Hervelle (1983-yil 12-mayda tugʻilgan) – belgiyalik sobiq professional basketbolchilardan biri hisoblanadi. Axel Hervelle Belgiya milliy basketbol jamoasi vakili boʻlgan.

Professional martabasi 
Axel Hervelle faoliyatining dastlabki qismini Belgiyada oʻtkazgan. Axel Hervelle dastlab Belgiya ligasida Vervyers-Pepinster jamoasi bilan toʻrt yil oʻynagan. 2003-2004-yil mavsumida Belgiya ligasining 16 oʻyinida oʻrtacha 11,4 ochko va 10,6 ribaund toʻplagan hamda u atigi 20 yoshida jamoa sardoriga aylangan. Keyin Axel Hervelle Ispaniyaning ACB ligasi klubi Real Madrid bilan shartnoma imzolagan. 2005-2006-yilgi mavsumda Axel Hervelle Ispaniya Ligasida 32 tadan ortiq oʻyin oʻtkazib, oʻrtacha hisobda 24 daqiqa, 8,5 ochko va 5,5 ribaund toʻplagan. 2010-yilning yanvarida Axel Hervelle Bilbao terma jamoasi bilan shartnoma imzolagan.

2018-yilning 3-avgustida Axel Hervelle Belgiya ligasi vakili Spiru terma jamoasi bilan bir yillik shartnoma imzolagan.

2020-yil 30-noyabrda Axel Hervelle nafaqaga chiqqanligini eʼlon qilgan.

NBA loyihasi huquqlari 
Axel Hervelle 2005-yilgi NBA loyihasining ikkinchi bosqichida (umumiy 52-chi) Denver Naggets tomonidan tuzilgan edi. U NBA jamoasi tomonidan tuzilgan birinchi belgiyalik futbolchiga aylangan. 2009-yilda uning NBA draft huquqi Jeyms Uayt evaziga Xyuston Rocketsga almashtirilgan. 2020-yil 27-noyabrda Axel Hervellening draft huquqi Nyu-York Niksga almashtirilgan.

Terma jamoadagi faoliyati 
Axel Hervelle Belgiya milliy basketbol jamoasining aʼzosi boʻlgan. U EuroBasket 2015 musobaqasida Belgiya sharafini himoya qilgan hamda u yerda ular turnirning sakkizinchi finalida Gretsiyaga 75–54 hisobida magʻlub boʻlishgan.

Karyera statistikasi

Mahalliy ligalar

Yutuqlari 

 2×Liga ACB chempioni: (2004-2005, 2006-2007) yil
 Yevrokubok chempioni: (2006-2007) yil

Manbalar

Havolalar 

 FIBA arxivi profili
 Eurobasket.com profili
 Euroleague.net profili
 Ispaniya ligasi profili 
 Draftexpress.com profili
Yashayotgan insonlar
1983-yilda tugʻilganlar
Kichkina shahzoda (film 2015)

Kichkina shahzoda (; ) – 2015-yilda rejissyor Mark Osborn tomonidan tasvirga olingan. Antuan de Sent-Ekzyuperining 1943-yildagi "Kichkina Shahzoda" nomli asariga asoslangan fransuz-italyan animatsion sarguzasht janridagi film hisoblanadi. Filmda bosh rollarni Jeff Bridges, Rachel McAdams, Paul Rudd, Bud Cort, Marion Cotillard, Benicio del Toro, James Franco, Ricky Gervais, Paul Giamatti, Riley Osborn, Albert Brooks va Mackenzie Foy nomli aktyor va aktrisalari tomonidan ijro etilgan. Film "Kichkina shahzoda" asarining toʻliq metrajli animatsiya sifatida yaratilgan birinchi filmi.

Film keksa uchuvchi bilan tanishgan yosh qizcha haqida. Chol qizchaga Sahroi Kabir choʻlida Kichik shahzoda bilan uchrashgani haqida hikoya qilib beradi. Film animatsiyasi ON Animation Studios & Mikros Image studiyalari tomonidan taqdim etilgan.

2015-yilning 22-mayida film premyerasi Kann kinofestivalida namoyish qilindi. Soʻngra 2015-yil 29-iyulda Paramount Pictures tomonidan Fransiyada va 2016-yilning 1-yanvarida Lucky Red tomonidan Italiya kinoteatrlarida taqdim etildi.

Film ijobiy baholarga ega boʻlib, €75 million byudjet bilan $97,5 million daromad qildi. Film oʻz davrida eng muvaffaqiyatli fransuz animatsion filmiga aylandi.

Syujeti 
Yosh ona qizi uchun yangi shaharga koʻchib oʻtadi va qizi nufuzli Vert akademiyasiga oʻqishga kirishi uchun, u hatto doʻstlashish uchun vaqt qoldirmaydigan kun tartibini tuzib beradi. Biroq, qiz keksa nafaqadagi uchuvchi qoʻshnisi bilan vaqt oʻtkazadi. Chol Kichkina shahzodani Sahroi Kabirda uchratadi. Ular uchrashishi bilanoq, bolakay unga qoʻy chizib berishini aytadi. Chizish mahoratiga ega boʻlmagan uchuvchi unga qoʻy solingan qutini chizib beradi va ular tez orada doʻst boʻlib olishadi.

Kichkina shahzoda boshqa sayyoradan. U B-612“ asteroidida yashaydi. Kichkina shahzodaning asteroidi baobab daraxtlari bilan qoplangan. U vaqtini sayyorasini tartibga solishga va  daraxtlarni tozalashga sarflaydi. Bir kuni u atirgul urugʻini topib oladi. Ertasi kuni urugʻdan gapiradigan chiroyli atirgul oʻsib chiqadi. Ular doʻst tutinishadi. Ammo atirgul injiq shafqatsiz bo'lib ko'rinadi. Keyin esa Kichkina shahzoda oʻzini baxtsiz his qilib koinotdagi boshqa joylarni kashf qilish uchun asteroidida uchib ketadi. Sayohat davomida u boshqa asteroidlardagi odamlar bilan uchrashadi, masalan, qirol, manman odam va badavlat tadbirkor. Kichkina shahzoda oxir-oqibat Yerga tushadi va u bir qizil tulki bilan doʻstlashadi. Tulki keyinroq Kichkina shahzoda bilan xayrlashib, unga doim koʻz bilan emas yurak bilan koʻrishni maslahat beradi. Uchuvchi qizga sovgʻa sifatida yumshoq tulki beradi va u tez orada Kichik Shahzodani topish uchun ketishini aytadi.

Manbalar 

Paramount Pictures filmlari
Paramount Pictures animatsion filmlari
Paramount Animation filmlari
2015-yil 3D filmlari
2015-yil filmlari
Cedarville Township (Michigan)

Cedarville Township AQShning Michigan shtatida joylashgan Menominee okrugiga qarashli fuqarolik shaharchasidir. Aholisi, 2000-yilgi aholini ro'yxatga olishga ko'ra, 276 kishini tashkil etgan. Shahar 1863-yilda tashkil etilgan.

Jamiyatlari 

 Cedar Forks - dastlab 1850-yilda ishga tushirilgan. 1852-yildan 1883-yilgacha uning pochta bo'limi bo'lgan.
 Cedar daryosi - M-35 posyolkasida, janubi-g'arbdagi Menominee va shimoli-sharqdagi Escanaba o'rtasidagi taxminan o'rtada joylashgan birlashmagan jamoa. Jamiyat Yashil ko'rfazdagi Cedar daryosining boshlanishida joylashgan. Jamiyat va uning atrofidagi hudud uchun pochta indeksi 49887. Wells State Park Cedar daryosining janubida joylashgan. Cedar daryosi 1854-yilda bu yerda arra tegirmonining tashkil etilishi bilan boshlangan.
.

Geografiyasi 
Amerika Qo'shma Shtatlari aholini ro'yxatga olish byurosiga ko'ra, shaharchaning umumiy maydoni  ni tashkil qiladi, shundan  quruqlik va  (0,13%) suvdan iborat. Shahardagi yerlarning katta qismi Escanaba davlat o'rmonining bir qismidir.

Demografiyasi 
2000-yildagi aholini ro'yxatga olish holatiga ko'ra, shaharchada 276 kishi, 138 xonadon va 89 oila istiqomat qilgan. Aholi zichligi har kvadrat milga 3,5 nafarni tashkil etadi. Shaharning irqiy tarkibi 97,10% oqlar, 0,36% afroamerikaliklar, 1,45% tubjoy amerikaliklar va 1,09% ikki yoki undan ortiq irqlardan iborat edi.

Shaharchada 138 ta xonadon mavjud bo'lib, ulardan 13,8 foizi 18 yoshgacha bolalari bo'lgan insonlar, 60,1 foizi er-xotinlar, 1,4 foizi eri bo'lmaganlar, 34,8 foizi oilasizlarni tashkil etadi. Barcha uy xo'jaliklarining 31,9 foizi jismoniy shaxslardan iborat bo'lib, 11,6 foizida esa 65 yosh va undan katta bo'lgan yolg'iz yashaydiganlar bor edi. Uy xo'jaliklarining o'rtacha kattaligi 2,00 va oilaning o'rtacha kattaligi 2,48 edi.

Shahar aholisi keng tarqalgan bo'lib, 12,3% 18 yoshgacha, 2,9% 18 yoshdan 24 yoshgacha, 19,6% 25 yoshdan 44 yoshgacha, 43,5% 45 yoshdan 64 yoshgacha, 21,7% 65 yosh va undan kattalar hisoblanadi. O'rtacha yosh 52 yoshni tashkil etadi. Har 100 ayolga 130,0 erkak to'g'ri keladi. 18 yosh va undan katta har 100 ayolga 126,2 erkak to'g'ri keladi.

Shahardagi uy xo'jaliklarining o'rtacha daromadi 29,107 dollarni, oilaning o'rtacha daromadi esa 32,000 dollarni tashkil etadi. Erkaklarning o'rtacha daromadi 37,083 dollarni, ayollarniki esa 28,125 dollarni tashkil qilgan. Shahar aholisining jon boshiga to'g'ri keladigan daromad 18,279 dollardan iborat. Oilalarning qariyb 11,7 foizi va aholining 12,9 foizi qashshoqlik chegarasidan past bo'lgan, shu jumladan, o'n sakkiz yoshgacha bo'lganlarning 25,7 foizi va 65 yoshdan oshganlarning 3,3 foizi ham ushbu guruhga kiradi.

Manbalar 

 

Koordinatalar Vikimaʼlumotlarda
Omer Kirimli

Aslan Yenverovich Omer Kirimli ( ;  1976-yil 10-avgust Samarqand, Oʻzbekiston SSR)- Ukraina siyosiy va jamoat arbobi, iqtisodchi, siyosatshunos, tadbirkor.

Biografiyasi 
2017-yil dekabridan 2021-yilgacha Garvard universitetida taʼlim va ilmiy tadqiqot faoliyatini olib borgan.

2015-yilda u Ukraina Vazirlar Mahkamasining Faxriy yorligʻi bilan taqdirlangan.

2015-yil avgustdan dekabrgacha- Qrim Avtonom Respublikasi va Sevastopol shahar boʻyicha hukumat komissari.

2015-yil maydan avgustgacha- Qrim Avtonom Respublikasi va Sevastopol shahar boʻyicha davlat xizmati rahbari.

2014-yil martdan 2015-yil maygacha— Qrim Avtonom Respublikasi departamenti direktori.

2013-yildan 2014-yil 29-martgacha— Qrim-tatar xalqi majlisi raisining oʻrinbosari.

2007-yildan 2014-yil sentyabrigacha Qrim-tatar xalqi Qurultoyi delegati, 2013-yildan 2017-yilgacha Qrim-tatar xalqi yetakchisi va Ukraina xalq deputati Mustafo Jemilev yordamchisi va maslahatchisi lavozimoda faoliyat yuritgan.

2011-yildan 2014-yilning 27-fevraliga qadar „CIBA“ Qrim xalqaro biznes assotsiatsiyasining hammuassisi, boshqaruvi raisi boʻlgan.

2010-yildan 2014-yil 27-fevralgacha— Qrim taraqqiyot jamgʻarmasi  hammuassisi, kuzatuv kengashi raisi boʻlgan.

2013-yildan 2014-yil 27-fevralgacha— ASTEM Ukraina investitsiya kompaniyasi hammuassisi, boshqaruv raisi boʻlgan.

2008-yildan 2014-yil apreligacha— „Qrim tatarlari jamiyati “ nodavlat tashkiloti boshqaruvi raisi boʻlgan.

2007-yilda— „Qrim tatarlari jamiyati “ jamoat tashkiloti hammuassisi.

2005-yildan 2013-yil avgustigacha— Ukrainaning ICG Investments investitsiya kompaniyasi hammuassisi va boshqaruvi raisi.

2002-yildan 2005-yilgacha— BSS investitsiya va telekommunikatsiya kompaniyasining hammuassisi, boshqaruvchi direktori.

1999-yilda— Astem Ventures investitsiya kompaniyasi asoschisi, boshqaruv raisi.

Taʼlimi 
2017-yildan 2021-yilgacha Harvard universitetida oʻqish va ilmiy faoliyatini olib borgan.

2021-yil – Diplomatik protokol va etiket dasturida ishtirok etgan.

2021-yil – Inson huquqlari boʻyicha maslahatchi dasturida ishtirok etgan.

2021-yil – Harvard biznes maktabida boʻlib oʻtgan konferensiyada ishtirok egan.

Manbalar

Havolalar 

Qrimlik tatar siyosatchilar
Samarqandda tugʻilganlar
Webarxiv andozasi wayback havolalari
1976-yilda tugʻilganlar
10-avgustda tugʻilganlar
Petrushka (balet)

Petrushka (; ) – rus bastakori Igor Stravinskiyning baleti. U Sergey Diagilevning "Balets Russes" kompaniyasining 1911-yil Parijda boʻlib oʻtadigan mavsumi uchun yozilgan. Asl xoreografiya Mishel Fokin tomonidan, sahna dizayni va liboslari esa librettoda Stravinskiyga yordam bergan Aleksandr Benua tomonidan yaratilgan. Baletning premyerasi 1911-yil 13-iyun kuni Chatelet teatrida boʻlib oʻtdi. Vaslav Nijinskiy Petrushka, Tamara Karsavina bosh balerina, Aleksandr Orlov Mur va Enriko Cheketti esa Sharlatan rolini ijro etishdi.

Petrushka musiqa, raqs va dizaynni bir butunlikda birlashtiradi. Bu rus baletlarining eng mashhur spektakllaridan biri hisoblanadi. Bugungi kunda asl dizayn va xoreografiya yordamida ijro etiladi. Greys Robert 1946-yilda shunday deb yozgan edi: „Petrushka birinchi marta ijro etilganidan beri oʻttiz yildan koʻproq vaqt oʻtgan boʻlsa-da, uning eng buyuk baletlardan biri sifatidagi mavqei saqlanib qolmoqda. Uning musiqa, xoreografiya va dekoratsiyaning mukammal uygʻunligi va mavzusi – abadiydir“

Rus qoʻgʻirchoqlari 

Petrushka – bu qo'g'irchoq. U Yevropada turli nomlar ostida tanilgan qahramon: Angliyada Punch, Fransiyada Polichinelle, Italiyada Pulcinella, Germaniyada Kasperle va Rossiyada Petrushka. Ismi bunday boʻlishidan qatʼiy nazar, u makkor va isyonchi boʻlgan. Petrushka baland va xirillagan ovozda gapiradi. Spektakllar odatda it, politsiyachi yoki shayton Petrushkani sudrab ketishi bilan tugaydi.

Anna Ivanovna XVIII asrda Rossiyaga marionetlarni olib keladi. Bu qoʻgʻirchoqlar aristokratlar uchun maroqli boʻlgan. Qoʻgʻirchoqlar Osiyodan import qilingan. Ular asosan Rojdestvoda diniy spektakllarni ijro etish uchun qoʻllangan. Petrushka esa qoʻl qoʻgʻirchogʻi boʻlgan va qoʻl bilan harakatlantirilgan. Oddiy xalq uni juda ham yoqtirgan. U koʻcha teatrlarida, ochiq havoda kichik koʻchma kabinalarda yoki osongina qismlarga ajratiladigan ekranlar orqasida ijro etilgan.

Shrovetide yarmarkasi 
Petrushka, qisman, koʻcha savdogarlarining faryodlariga asoslangan bayramona orkestr kirishi bilan boshlanadi.

Fokinening asl xoreografiyasida olomon orasidan bir guruh sarxushlar chiqib, Stravinskiyning „Volochobniki“ nomli folklor qoʻshigʻiga raqsga tushishgan.

Eslatmalar
Elvin Bishop

Elvin Richard Bishop (1942-yil 21-oktyabrda tugʻilgan) – amerikalik blyuz hamda rok yoʻnalishida ijod qiladigan qoʻshiqchi, gitarachi, musiqa guruh rahbari va qoʻshiqlar matni muallifi. Paul Butterfiled Blues guruhining aʼzosi boʻlib, u 2015-yilda ushbu guruh aʼzosi sifatida Rock and Roll Hall of Famega va 2016-yilda Blues Hall of Famega kiritilgan.

Taʼlimi 
Bishop Kaliforniyaning Glendale shahrida tugʻilgan, Mylda (Kleege) va Elvin Bishopning farzandi. U Lowa shtatidagi Elliott yaqinidagi fermalarning birida oʻsgan. Oilasi bilan u 10 yoshga yetganida Oklahoma shtatining Tulsa shahriga koʻchib oʻtdi. U yerda Will Rogers High schoolda oʻqidi va Chicago universitetiga yosh olimi sifatida toʻliq stipendiyani qoʻlga kiritdi. U 1960-yilda universitetda tahsilni boshlash uchun Chicagoga koʻchib oʻtdi va u yerda taʼlim fizika fanlariga ixtisoslashgan.

Karyerasi 
1963-yilda Bishop Hyde Park mahallasida garmonikachi Poul Butterfield bilan uchrashdi, Batterfieldning blyuz guruhiga qoʻshildi va besh yil davomida ular bilan birga ijod qildi. Bishop dastlab Butterfieldning yagona gitarachisi boʻlgan, ammo keyinchalik unga Mike Bloomfield qoʻshildi, u asosan guruhning klassik birinchi ikkitalik albomida bosh gitarachi rolini oʻz zimmasiga oldi. Bloomfield ketganidan soʻng esa Butterfield guruhining uchinchi albomi "The Resurrection of Pigboy Crabshaw" oʻz nomini Bishopning taxallusi va uning bosh gitarist sifatida yangilangan roliga nisbat berib oldi. Bishop 1968-yilda guruhdagi oxirgi albomi Butterfield bilan In My Own Dream nomli toʻrtinchi albomini yozgan.

Butterfield Blues guruhidagi faoliyati davomida Bishop shouda blyuz gitarachisi Louis Myers bilan uchrashdi. Bishop Myersni Gibson ES-345 ni Bishopʼs Telecasterga almashtirishga koʻndirishga muvaffaq boʻldi. Bishop Gibsonni shunchalik yaxshi koʻrardiki, uni hech qachon qoʻyib yubormadi va butun faoliyati davomida birgalikda ijod qildi. Bishop oʻzining Gibson ES-345 ga „Red dog“ laqabini qoʻydi, bu ismni u Allman Brothers guruhi uchun olgan.

Yana qarang 

 Qoʻshma Shtatlardagi 1970-yillarning bir marta urush mo''jizalari roʻyxati

Manbalar

Havolalar 

 Rasmiy veb-sayt
Amerikalik rok-qoʻshiqchilar
Amerikalik erkak qoʻshiqnavislar
Yashayotgan insonlar
1942-yilda tugʻilganlar
Qoʻshiqchilar
Gitarachilar
Sandeep Unnikrishnan

Sandeep Unnikrishnan (1977-yil 15-mart – 2008-yil 28-noyabr) Hindiston armiyasi ofitseri boʻlib, Milliy xavfsizlik gvardiyasining 51-maxsus guruhida xizmat qilgan. U 2008-yil noyabrida Mumbaydagi hujumlar paytida halok boʻlgan. Mayor koʻrsatgan jasorati uchun 2009-yil 26-yanvarda – Ashoka Chakra mukofoti bilan taqdirlandi.

Sandeep Unnikrishnan Bangalorda malayali oilasida dunyoga kelgan. Ular Kerala shtatining Kojikode shahridan koʻchib kelgan. U isteʼfodagi ISRO zobiti K. Unnikrishnan va Dhanalakshmi Unnikrishnanning yolgʻiz farzandi boʻlgan.

Sandeep Bangalorda Frank Antoni jamoat maktabida tahsil olgan, 1995-yilda ISC Science fakultetini tamomlagan U bolaligidanoq qurolli kuchlar qoʻshinida hizmat qilishni orzu qilgan. Turmush oʻrtogʻining ismi Nexa boʻlgan.

Harbiy unvoni 

1999-yil 12-iyunda u IMA akademiyasini tugatadi va Hindiston armiyasi Bihar polkining 7-batalyonida leytenant lavozimiga tayinlanadi.

Qora Tornado operatsiyasi 
2008-yil 26-noyabrga oʻtar kechasi Janubiy Mumbaydagi bir nechta binolarga hujum uyushtirildi. Garovga olinganlar saqlangan binolardan biri 100 yillik tarixga ega Toj Mahal mehmonxonasi edi. Mayor Sandeep Unnikrishnan garovga olinganlarni qutqarish uchun mehmonxonaga joylashtirilgan 51-maxsus guruhining qoʻmondoni edi. U 10 nafar askarlari bilan mehmonxonaga kirib, zinapoya orqali oltinchi qavatga yetib keldi. Oltinchi va beshinchi qavatlardagi garovga olinganlar evakuatsiya qilindi. Unnikrishnan va uning jamoasi taxminan 15 soat davomida mehmonxonadan garovga olinganlarni evakuatsiya qilishni davom ettirdi. 27-noyabr kuni yarim tunda Mayor Sandeep Unnikrishnan va uning jamoasi mehmonxonaning markaziy zinapoyasi orqali yuqoriga koʻtarilishga qaror qilishdi, chunki bu ularning garovga olinganlar va terrorchilarga olib boradigan yagona yoʻli edi. U keyingi qavatga qochishga urinayotgan terrorchilarni yolgʻiz oʻzi yengishga qaror qildi. Keyingi toʻqnashuvda u toʻrt nafar terroristni Toj Mahal mehmonxonasining shimoliy chekkasidagi Ball zalida otib tashlaydi, lekin bu yoʻlda oʻz hayotini qurbon qildi.

Ashoka Chakra mukofotining rasmiy iqtibosida shunday deyilgan:

Manbalar

Havolalar 
2008-yilda vafot etganlar
1977-yilda tugʻilganlar
Robert Munro Ferguson

Robert Munro Ferguson (1802-yil 20-avgust – 1868-yil 28-noyabr) — Shotlandiyalik liberal siyosatchisi, 1841—1862-yillarda House of Commons palatasi aʼzosi boʻlgan.

79-piyoda polkida ofitser boʻlgan, u polkining polkovnigi boʻlgan va oxir-oqibatda armiya generali darajasigacha koʻtarilgan. U Fergusonlar oilasidan edi, ular qadimgi Highland oilasi boʻlgan, ular Fifening Muirton shahrida yashagan.

Ferguson 1841-yilda Kirkcaldy Burghs uchun oʻtkazilgan saylovda parlament aʼzosi (deputat) etib saylangan. U London, Bolton Row, 5 manzilda yashagan. U Athenaeum va Reform klublari aʼzosi edi.

Siyosatda u liberallarning kun tartibini qoʻllab-quvvatlagan. U saylov islohoti, erkaklar saylov huquqi va yashirin ovoz berilishini xohlar edi. U uch yillik yaxshilangan parlamentlarni qoʻllab-quvvatlar edi. U mahalliy ishlab chiqaruvchilar uchun qonunlarni va daromad soligʻini qayta koʻrib chiqish uchun ovoz berdi. U yangi bilimlarni olish soligʻini bekor qilishni, umumtaʼlim maktablari uchun ovoz berishni xohladi. U prelaktsiyani suyultirish, mahalliy vikarlarga qayta taqsimlash va tarqatish tarafdori edi.

U keyingi 4 ta umumiy saylovda raqibsiz qayta saylandi va 1859-yilgi saylovda u liberal raqibi William Vernon Harcourtdan  (keyinchalik u Moliya vazirligi kansleri boʻladi) ozgina koʻp ovoz bilan gʻolib boʻldi. Ferguson 1862-yilda Manor of Hempholme ni boshqaruvchisi lavozimiga tayinlanishni qabul qilishining qonuniy usuli bilan House of Commons palatasidagi oʻrnidan isteʼfoga chiqdi.

1864-yilda Ferguson qoʻshimcha Munro familiyasini olishi bilan Ross-shir va Muirton, Morayshiredagi Novar baronliklarini meros qilib oladi. U 66 yoshida vafot etdi. Uning oʻgʻli Ronald Munro Ferguson, 1-Viscount Novar, Avstraliya general-gubernatori va Shotlandiya boʻyicha Davlat kotibi lavozimlarida ishlagan.

Manbalar 

1868-yilda vafot etganlar
1802-yilda tugʻilganlar
Britaniyalik siyosatchilar
Adivi Sesh

Articles with hCards
Adivi Sesh Sunny Chandra (1984-yil 17-dekabrda tugʻilgan) hindistonlik aktyor, rejissyor va ssenariy yozuvchi boʻlib, asosan telugu tilidagi filmlarda rol ijro etadi. Sesh Haydarobodda tugʻilgan va Kaliforniyaning Berkli shahrida oʻsgan. U 2010-yilda "Karma" filmida bosh aktyor va rejissyor sifatida birinchi debyut ishini boshlagan. Panjaa (2011), Balupu (2013) va Baaxubali: Muqaddima (2015) filmlarida salbiy rollarni oʻynagan. Soʻng Adivi Sesh Sunny Chandra Kshanam (2016), Ami Thumi (2017), Gudachari (2018), Evaru (2019), Mayor (2022) va HIT (2022) filmlarida oʻynagan rollari muvaffaqiyatga erishgan. Adivi Sesh eng yaxshi ssenariy uchun IIFA Telugu mukofotini va Kshanam filmidagi ssenariysi uchun Nandi mukofotini qoʻlga kiritdi.

Hayotining boshlanish davri 
Adivi Sesh Sunny Chandra 1984-yil 17-dekabrda Hindistonning Andhra Pradesh shtatidagi Haydarobod shahrida (Hindistonning hozirgi Telangana shtati) tugʻilgan. U Berkli shahrida (Kaliforniya) oʻsgan. U yerda Berkli oʻrta maktabida va San-Fransisko Davlat Universitetining bakalavriatida oʻqigan.

Adivi Seshning singlisi AQShda shifokor boʻlib ishlaydi. Uning amakivachchasi Sai Kiran Adivi rejissyor boʻlgan. Seshning amakisi Adivi Baapiraju yozuvchi, dramaturg va ozodlik kurashchisi edi. Adivi Sesh vegetariancha ovqatlarni isteʼmol qiladi.

Karyera 
Sesh Sontham (2002) filmida mehmon aktyor sifatida birinchi rolini ijro qildi. Rediff uning ijrosini yuqori baholadi: „Aktyorlik borasida Sesh Adivi yaxshi rol oʻynaydi. Uning ssenariy yozish mahorati ham eʼtiborga loyiq. U Telugu kinosiga yangi ijrolarni kiritishga harakat qildi.“

Manbalar 

Tamil kino aktyorlari
Telugu tilidagi kino aktyorlari
XXI asr hind kino aktyorlari
XXI asr hind kino rejissyorlari
Hindistonlik sahna aktyorlari
Hindistonlik ssenariy mualliflari
Nandi mukofoti sovrindorlari
Yashayotgan insonlar
Hind kino aktyorlari
1985-yilda tugʻilganlar
Buck Newton

Eldon Sharp „Bauck“ Newton III (1968 yil 5 iyulda tugʻilgan) – amerikalik huquqshunos va siyosatchi, Shimoliy Karolina Bosh Assambleyasida (shtat qonun chiqaruvchi organi) NC Senat okrugi 4 (Uilson, Grin va Ueyn okruglari) vakili boʻlgan Respublikachi shtat senatori boʻlib xizmat qiladi.  Newton dastlab 2010 yilgi saylovlarda muvoffaqiyatli qatnashib demokrat amaldagi prezident Albin B. Swindellni magʻlub etishga sazovor boʻldi va Shimoliy Karolina Senatida oʻchmas iz qoldirishga sazovor boʻldi.  

2016- yilda Newton Shimoliy Karolina Bosh prokurori lavozimiga Respublikachilar partiyasidan nomzod boʻlib, demokrat Josh Steynga  25 000 ovoz toʻplagan holda, 0,5% farq bilan magʻlub boʻldi.

2022- yilda Newton Shimoliy Karolina Senatining 4-okrugida amaldagi demokrat Tobi Fitchni arzimagan 16 ball farq bilan magʻlub etishga sazovor boʻldi va uning oʻrnini egalladi.

Erta hayot va taʼlim 
Shimoliy Karolina shtatining Uilson shahrida tugʻilgan boʻlib, Newton Appalachian shtat universitetiga oʻqishga kirdi, oldinroq Hunt oʻrta maktabini tamomlagan oʻquvchilardan biri edi. ADUda siyosatshunoslik boʻyicha bakalavr darajasini oldi. 

Kollejdan soʻng Newton AQSh Senatida Tashqi aloqalar qoʻmitasida senator Jessi Xelmsning yordamchisi boʻlib ishlash sharafiga muyasar boʻlgan. 

Newton, shuningdek, Kempbell universitetining huquq fakultetini tamomlagan va U Uilsondagi Newton va Li firmasida 16 yil davomida advokatlik bilan shugʻullangan va 2010 yilda shtat qonun chiqaruvchi organida qonun chiqaruvchi boʻlgan

Davlat idorasi 
2007 yildan 2011 yillar oraligʻida Newton shtat senatori Albin B. Swindell oʻrniga ishladi va 2011 yil boshida shtat poytaxtida lavozimga kirishgunga qadar Vilson okrugi Respublikachilar partiyasi raisi lavozimida ish olib borgan. 

Shtatning LGBT masalalari boʻyicha qonuniga javoban Newton, Shimoliy Karolinadagi qonun loyihasini qoʻllab-quvvatlovchi konservativ mitingda 2 (a.k.a) „HB2“),  „Uyga boring, bugun ishlashga majbur boʻlgan doʻstlaringiz va oilangizga bu nima ekanligini va davlatimizni toʻgʻri saqlash uchun hammamiz zoʻr berib harakat qilishimiz uchun qanchalar kurashishimiz kerakligini ayting“ dedi.  Keyinchalik bergan intervyusida Newtonning aytishicha, uning mitingdagi soʻzlari „erkaklarni ayollar xonasidan uzoqroq tutish shart emas“ degan maʼnoni anglatadi.  Newton, shuningdek, kamalak bayroqlarini silkitadigan odamlarga nisbatan narsalar har doim shunday boʻlganliga va oʻzgarmasligiga oʻrganishlari kerakligini aytdi. 

Newton 2016-yilda Respublikachilar partiyasidan boshqa partiyalar singari rasmiy nomzod sifatida shtat bosh prokurori lavozimiga daʼvogarlik qilgan.  Ammo U noyabr oyida Demokratik partiyadan nomzod Josh Steynga yutqazdi.

U 2022 yilda mashaqatli mehnati tufayli amaldagi senator Tobi Fitchni magʻlub etib, yana shtat Senatiga saylandi.

Maʼlumotnomalar

Havolalar 

 Shimoliy Karolina Bosh Assambleyasi – Senator ES (Bak) Nyuton (Rep)
 Ballotpedia da Bak Nyuton
 Project Vote Smart – Senator Bak Nyuton (NC) profili
1968-yilda tugʻilganlar
Yashayotgan insonlar
Abdulloh ibn Muhammad ibn al-Hanafiyya

Abdulloh ibn Muhammad ibn al-Hanafiyya () (98-hijriy;  716-yilda vafot etgan), Abu Hoshim nomi bilan ham tanilgan boʻlib, Makkadagi Quraysh qabilasining Banu Hoshim qabilasidan boʻlgan. Abu Hoshim salaflardan va hadis roviylaridan edi. Muhammad ibn al-Hanafiya vafot etgach, uning oʻgʻli yaʼni Abu Hoshim imomlikka daʼvo qilgan. Oʻrta asrlar tasavvufchisi Jomiyning taʼkidlashicha, Abu Hoshim „soʻfiy“ deb atalgan birinchi shaxsdir.

Hayoti 
Abbosiylar Abu Hoshim vafotidan keyin Abu Hoshimning oʻzi oʻlim toʻshagidaligi payti uzoq qarindoshi Muhammad ibn Ali ibn Abdulloh ibn Abbos ibn Abdulmuttalib ibn Hoshimni imomlikka koʻrsatgan deb daʼvo qilishgan. Uning oʻgʻli Abu al-Abbos Abdulloh shialikni rad etgan birinchi abbosiy xalifasi boʻlgan, chunki u as-Saffah Muhammad ibn al-Hanafiyyani imom deb tan olgan mazhabni amalda yoʻq qilgan.

Alining oʻgʻli Muhammad ibn al-Hanafiyya Abu Hoshimning otasi boʻlgan. Abu Hoshimning Hasan ismli ukasi ham bor boʻlgan.

Milodiy 700-yilda otasi vafotidan soʻng, Kaysaniylar tomonidan shialarining Hoshimiyya sektasi Abu Hoshimga bobosi Alining merosxoʻri sifatida qaralgan. Oʻz oʻlimidan soʻng esa, ilk abbosiylar Abu Hoshim birinchi ikki abbosiy xalifalari deb as-Saffah va al-Mansurning otasi Muhammadni Banu Hoshim qabilasining vorisi va boshligʻi etib tayinlaganini daʼvo qilishgan.

Sunniylarga koʻra, Ibn Hajar al-Asqaloniy hadisda Muhammad ibn al-Hanafiyyaning ikki oʻgʻlini zaif deb baholagan, biri murji’iy, ikkinchisi esa shia deb taʼkidlagan.

Boshqa tomondan, Ibn Sa'd esa : „Abu Hoshimning ilmi va naqli bor. U hadisda ishonchli boʻlgan va bir necha qabul qilingan hadislarni rivoyat qilgan“  .

Uning ajdodlari va shajarasi

Manbalar

Tashqi havolalar 

 ABŪ HĀŠEM ʿABDALLAH B. MOHAMMAD B. HANAFĪYA
Tugʻilgan yili nomaʼlum boʻlgan kishilar
Yaqin Sharq tarixi
Alilar
Dullu

Dullu () – Nepalning Karnali provinsiyasi Dailex tumanidagi shahar munitsipaliteti.

2011-yilgi Nepal aholini roʻyxatga olish vaqtida sobiq Dullu 5,861 yakka tartibdagi uy xoʻjaliklarida 30,457 kishidan iborat edi. 2017-yilda Nepalda mahalliy hokimiyat toʻldirilgandan soʻng, yangi Dullu munitsipalitetining umumiy maydoni  boʻlgan.

Tarixi 
Munitsipalitet 6 ta sobiq Qishloqni rivojlantirish qoʻmitasini birlashtirib tashkil etildi. Ular quyidagilar: Naule Katuwal, Nepa, Paduka, Dullu, Pusakot Chiudi va Badalamji.

2015-yilda Nepalning yangi konstitutsiyasi talabini bajargan holda, barcha eski munitsipalitetlar (58 ta munitsipalitet) va qishloqlar (3900 dan ortiq) 753 ta yangi munitsipalitet qishloqlarga aylantirildi. Shu tariqa Malika, Gauri, Kalbhairab va Gamaudi qishloqlari birlashdi.

Bu joy Sinja qirolligining qishki poytaxti boʻlgan va keyinchalik u qirol Mahendra tomonidan Nepalga qoʻshilganidan keyin 2019-yilgacha mustaqil boʻlgan. Nepal tilida yozilgan birinchi boʻlishi kerak boʻlgan tosh tabloid bor.

Demografiyasi 
2011-yil Nepal aholini roʻyxatga olish vaqtida Dullu munitsipalitetida 41,540 aholi bor edi. Ulardan 99,7% Nepal, 0,3% Magar va 0,1% boshqa tillarda birinchi til sifatida gaplashgan.

Etnik kelib chiqishi boʻyicha 45,7% Chhetri, 16,7% Kami, 9,8% Thakuri, 8,8% Hill Brahmin, 6,7% Sarki, 5,0% Damay/Dholi, 4,1% Sanyasi/Dasnami, 1,2%, Mamal, 1,20% Gurung, 0,3% Badi, 0,3% boshqa Dalit, 0,2% Majhi, 0,1% Newar, 0,1% boshqa Terai va 0,1% boshqalardan iborat boʻlgan.

Diniy nuqtai nazardan, 99,7% hindular, 0,1% xristianlar va 0,1% buddistlar edi.

Savodxonlik darajasi boʻyicha 63,8% oʻqish, yozish 3,0%, 33,2% oʻqish va yozishni bilmaydi.

Manbalar

Havolalar 

 Dailex tumani munitsipalitetlarining BMT xaritasi

Koordinatalar Vikimaʼlumotlarda
Nepal
Munxauzen (film 2013)

Munxauzen — qisqa muddatli ovozsiz qoʻrqinchli amerika filmi. 2014-yilda Ari Aster tomonidan yozilgan. Filmda Liam Aiken kollejga borish arafasida turgan bolakay rolida, Bonni Bedelia esa uning onasi rolini ijro etadi.

Bu film  Munxauzen sindromi nomini oldi. Ya'ni "Tarbiyachining o'z qaramog'idagi bolalarda jismoniy, psixologik, xulq-atvor yoki ruhiy salomatlik muammolarini keltirib chiqaradigan xatti-harakatlari."

Syujeti 
O‘g‘il o‘zining kelajagini uydan uzoqda tasavvur qiladi. Shuning uchun, bola kollej uchun narsalarini yig'ayotgan edi. Ayol o‘zini bola kollejga ketayotganda mashinasi ortidan yugurayotganini tasavvur qiladi. Uning tasavvurida bola kollej talabasi va debat jamoasining chempioniga aylanadi va u yerda bir qiz bilan tanishadi. O'qishni tugatgach, bola qizga turmush qurishni taklif qiladi. Va yana ona o'g'lini yoshligida bog'da superqahramon qiyofasidagi o'yinchog'ini qidirayotganini sog'inayotganini hayol qiladi. Keyin o'g'li qutilarini yig'ishtirayotganda film yana hozirgi kunga qaytadi.

Ona o'g'li uyni erta tark etmasligi uchun ovqatiga iste'mol qilingandan keyin o'zini yomon his qiluvchi zahar solib qo'yadi. Shifokor kasal bolani tekshirish uchun keladi, lekin nima bo'lganini aniqlay olmaydi. Ona o'g'lining sho'rvasiga "Yana o'zini yaxshi his etuvchi dori" qo'shib, uni davolamoqchi bo'ladi, lekin o'g'li uni iste'mol qila olmaydi. Shifokor yana tashrif buyurganida o'g'lining ahvoli yomonlashadi. Onasi yig'layotganda bolaning tanasi dahshatli spazmlarga duchor bo'ladi va bola to'satdan yerga qulab tushadi.

Film bolaning dafn marosimi va hozir qurib qolgan ona bog‘idagi superqahramon qiyofasi tasviri bilan yakunlanadi.

Rollarda 

 Bonni Bedelia - Ona 
 Liam Aiken - Bola
 Reychel Brosnahan - Qiz
 Richard Riehle - Doktor 
 Devid Purdham - Ota

Chiqarilgan sanasi 
Film 2013-yil 23-sentyabrda  Fantastic Festda tugallanmagan premyerasi boʻlib o'tdi. 2014-yil 27-iyun kuni Amerika kino institutida cheklangan namoyishda chiqarildi. Keyin u 2015-yil 21-fevralda Vice Shorts tomonidan global miqyosda ommaga namoyish etildi

Davomiyligi - 16 daqiqa

Manbalar 

AQSh dahshatli filmlari
IMDb identifikatori Vikimaʼlumotlardagisi bilan ayni boʻlgan sahifalar
Munxauzen (2013)

Munxauzen – qisqa muddatli ovozsiz qoʻrqinchli amerika filmi. 2014-yilda Ari Aster tomonidan yozilgan. Filmda Liam Aiken kollejga borish arafasida turgan bolakay rolida, Bonni Bedelia esa uning onasi rolini ijro etadi.

Bu film Munxauzen sindromi nomini oldi. Yaʼni „Tarbiyachining oʻz qaramogʻidagi bolalarda jismoniy, psixologik, xulq-atvor yoki ruhiy salomatlik muammolarini keltirib chiqaradigan xatti-harakatlari.“

Syujeti 
Oʻgʻil oʻzining kelajagini uydan uzoqda tasavvur qiladi. Shuning uchun, bola kollej uchun narsalarini yigʻayotgan edi. Ayol oʻzini bola kollejga ketayotganda mashinasi ortidan yugurayotganini tasavvur qiladi. Uning tasavvurida bola kollej talabasi va debat jamoasining chempioniga aylanadi va u yerda bir qiz bilan tanishadi. Oʻqishni tugatgach, bola qizga turmush qurishni taklif qiladi. Va yana ona oʻgʻlini yoshligida bogʻda superqahramon qiyofasidagi oʻyinchogʻini qidirayotganini sogʻinayotganini hayol qiladi. Keyin oʻgʻli qutilarini yigʻishtirayotganda film yana hozirgi kunga qaytadi.

Ona oʻgʻli uyni erta tark etmasligi uchun ovqatiga isteʼmol qilingandan keyin oʻzini yomon his qiluvchi zahar solib qoʻyadi. Shifokor kasal bolani tekshirish uchun keladi, lekin nima boʻlganini aniqlay olmaydi. Ona oʻgʻlining shoʻrvasiga „Yana oʻzini yaxshi his etuvchi dori“ qoʻshib, uni davolamoqchi boʻladi, lekin oʻgʻli uni isteʼmol qila olmaydi. Shifokor yana tashrif buyurganida oʻgʻlining ahvoli yomonlashadi. Onasi yigʻlayotganda bolaning tanasi dahshatli spazmlarga duchor boʻladi va bola toʻsatdan yerga qulab tushadi.

Film bolaning dafn marosimi va hozir qurib qolgan ona bogʻidagi superqahramon qiyofasi tasviri bilan yakunlanadi.

Rollarda 

 Bonni Bedelia – Ona
 Liam Aiken – Bola
 Reychel Brosnahan – Qiz
 Richard Riehle – Doktor
 Devid Purdham – Ota

Chiqarilgan sanasi 
Film 2013-yil 23-sentyabrda  Fantastic Festda tugallanmagan premyerasi boʻlib oʻtdi. 2014-yil 27-iyun kuni Amerika kino institutida cheklangan namoyishda chiqarildi. Keyin u 2015-yil 21-fevralda Vice Shorts tomonidan global miqyosda ommaga namoyish etildi

Davomiyligi – 16 daqiqa

Manbalar 

AQSh dahshatli filmlari
IMDb identifikatori Vikimaʼlumotlardagisi bilan ayni boʻlgan sahifalar